khistorydata/jeongjo-sjw-relations huggingface dataset:
정조 15년
柳文養以刑曹言啓曰依下敎洪鐸輔洪獻猷本名喆猷等處嚴加査問則洪澤輔招內以爲乙亥年分逆爣身死後其家無人主張其妾尹召史謂以返葬無望家中只有舊分財陰竹田畓九結零若以七十兩斥賣則甚幸云而更思之此與籍沒田畓有異果以七十兩錢買得而厥畓俱是陳荒一年所收不過一二石則區處爲難之際舍音劉壽泰願買故依所願捧價一百兩斥賣而伊後三十餘年更無聲息矣昨年六七月間陰竹官吏嚴哥來見曰有田畓之在陰竹者否答曰前果有之矣已斥賣於舍音處于今三十餘年矣嚴吏曰斥賣若是分明則陳告勳府之人萬萬無據本官以此爲悶使之來探矣所言如此誠幸誠幸云而去矣其後九月間延哥梁哥稱姓人來言吾輩果是陰竹田畓陳告人而聞以斥賣分明樣言於官吏云然否曰然矣梁延兩人曰吾輩之經營不在於九結零陳田矣聞樂善君房戶奴名彦墨田畓多在於陰竹幾至五六十結其所經營惟在於此以九結零先告然後其餘多結可以次次推尋故有所陳告今此所言如此然則吾輩經營將歸烏有豈不可悶乎答曰吾雖窮貧豈可爲君輩不爲直言乎渠輩曰然則勳府若問本文書有無則何以答之乎答曰宮家文書非踏印打量文書則別無可考之文書矣吾之一張文書買得者有所以也勳府雖問豈可不以實對之乎渠輩曰所言誠好更無可懇之事矣從當更來云而去矣自其後至今所謂梁延兩人更無面對之事壽進宮三字今始初聞云洪喆猷招內以爲己酉十一月分隣居人李植來言陰竹有價歇田畓可買者而乃是樂純妻之田畓樂純妻今方斥賣云故果爲買取而庚戌正月分送人打量則民人輩以爲逆家田畓兩班豈有買取之理云故狼狽而歸始知見欺誤買探問於忠勳府則以爲此是增之田土而漏落者自勳府推尋次屢次行關則陰竹倅防報以爲此乃樂善君房土地云故使梁廷國往問洪鐸輔則以爲九結零私相賣買的實而其餘三十餘結乃是樂善君房賜牌物云此言亦不可信而所親李英潤以爲有張胤祚者善爲此等事招見議之則必成云故果使招來言其委折且以爲此事善成吾之所買九結零推出則與汝當爲分執之意相約的實而胤祚與朴相安輩往訪壽進宮任朴麟瑞成出所志經營此事云而自昨年九月以後雖不與胤祚相面事已至此發明無路朴麟瑞雖是相親之間自爲宮任之後罕接面目則胤祚所謂送言之說千萬虛謊云李植自作駔儈變幻土主從中欺賣致此葛藤究其設心誠極痛駭梁廷國李英潤等互相締結作奸情節與延壽岡輩無甚異同竝自臣曹捉來分輕重勘處何如傳曰允洪鐸輔果有賣買文券則取來詳考後以不念若浼罪勘放若不買而曰買則照律定配可也
정조 15년
柳文養以義禁府言啓曰時囚罪人李昌郁原情公事判付內取考事目律名以公罪區別功議草記勘放事命下矣取考新定式則以不應爲律施行事載在矣李昌郁以不應爲公律杖八十收贖而昌郁祖彦綱保社原從功臣云功減一等杖七十收贖放送之意敢啓傳曰知道
정조 15년
柳文養以義禁府言啓曰刑曹啓目判付內曺壽喆放送金德九卽其陰竹地徒配事命下矣曺壽喆卽爲放送而金德九京畿陰竹縣徒三年定配以判付內辭意具罪目依例發遣府書吏押送配所之意敢啓傳曰府吏押去徒致弊端卽送畿營以爲次次押領之地可也
정조 15년
刑曹啓目粘私婢尙今爲主伸雪肆然鳴金者萬萬駭痛趙海迪敢以伸雪等語恣意呼籲者極爲無嚴竝令該府嚴刑懲礪李思德義安君九代孫文德起江城君後裔是白乎則勿侵軍役曾有朝令竝令各該道臣査實頉役爲白乎矣乃敢驚動天聽者俱極痛駭竝令該府懲治何如判付啓依允爲旀李賢涉事段久遠雖難分明記憶若與已伸雪諸人無異則豈可一爲一否且以本事亦豈可留在文案中乎令該府事關伊時文案後坐起時卽爲收聚洗草事分付渠處此意曉諭放送爲良如敎
정조 15년
辛亥正月二十四日午時上御重熙堂右副承旨入侍時右副承旨洪仁浩假注書趙台榮記事官洪樂游徐有聞以次進伏訖上曰俄者入侍有命而承旨之詣閤許久遲滯豈不萬萬駭然乎仍命書傳敎曰入侍命下已過數食頃意謂詣閤其間判下公事十許度使傳殿座則尙不詣閤豈有如許事體乎非睡則醉當該承旨爲先遞差其委折問啓上曰承旨前望單子入之待下批牌招察任出榻敎命退承史以次退出
정조 15년
行都承旨洪明浩坐行左承旨李祖承坐右承旨金履正坐直左副承旨柳焵坐右副承旨洪仁浩坐直同副承旨柳文養坐注書李海隣仕一員未差假注書趙台榮仕直事變假注書沈能迪仕
정조 15년
洪仁浩啓曰大司憲趙宗鉉掌令鄭景祚持平申膺祜牌不進執義未差掌令任希一持平宋煥箕在外監察茶時之意敢啓傳曰知道
정조 15년
傳于金履正曰大臣備局堂上引見
정조 15년
傳于洪明浩曰都承旨入侍
정조 15년
平市提調前望單子入之金文淳落點
정조 15년
李祖承啓曰取見院中公事冊子則禮曹來二月內行各祭享單子去十二月二十七日以啓下載錄啓下之後必已出給該曹而謂以未下致使煩稟臣之矇然入稟誠不勝萬萬惶悚事係祀典有此不察當該堂上從重推考何如傳曰該堂遞差
정조 15년
金履正啓曰守禦使鄭昌順時無職名令該曹口傳付軍職何如傳曰允
정조 15년
兵曹口傳政事副司直單鄭昌順
정조 15년
傳于金履正曰名以御藥有此不審副提調金履正遞差
정조 15년
李祖承以弘文館言啓曰校理朴奎淳副校理李義鳳旣有只推之命卽爲牌招察任何如傳曰允
정조 15년
李祖承以弘文館言啓曰新除授校理尹致性時在全羅道潭陽地修撰金翰東副修撰申馥時在慶尙道安東地經筵入番事緊請竝斯速乘馹上來事下諭傳曰依啓
정조 15년
柳焵以戶曹言啓曰卽接廣興倉所報則判府事兪彦鎬自庚戌七月至今正月合七朔祿俸終不領受二月朔祿牌亦不出給云何以爲之敢啓傳曰更爲輸送
정조 15년
洪仁浩以刑曹言啓曰因洪鐸輔洪喆猷等捧供草記批旨內果有賣買文券則取來詳考後以不念若浼罪勘放若不買而曰買則照律定配可也事命下矣取考畓券則洪鐸輔始於逆爣妾尹女處買得次次轉賣至於洪喆猷而前後階梯明白依傳敎以不念若浼之罪以大明律不應爲事理重律論各杖八十勘放之意敢啓傳曰知道
정조 15년
辛亥正月二十五日申時上御重熙堂右副承旨入侍時右副承旨洪仁浩記事官李海隣記事官洪樂游徐有聞以次進伏訖上命書傳敎曰近聞於筵席趙秀民分館事有難專責槐院博士出榜後注書初望以西北人及應參國子者排擬之故槐圈未必不效注望云分館異於注擬圈事豈可效尤博士之罪固有甚於注書而旣聞之後處分只及於博士在注書則勿論不無斑駁之嫌續聞政院査奏之言則排擬之礙眼果然云上注書徐有聞注薦削其名俾年少不識東西之類知所懲畏仍命退承史以次退出
정조 15년
行都承旨洪明浩坐行左承旨李祖承坐直右承旨未差左副承旨柳焵坐右副承旨洪仁浩坐同副承旨柳文養坐直注書李海隣仕一員未差假注書趙台榮仕直事變假注書沈能迪仕
정조 15년
洪仁浩啓曰大司憲趙宗鉉掌令鄭景祚持平申膺祜牌招啓辭未下執義未差掌令任希一持平宋煥箕在外監察茶時之意敢啓傳曰知道
정조 15년
傳于柳焵曰左承旨入侍
정조 15년
洪仁浩啓曰合辭方張之時諫院無詣臺之員事甚未安除在外外呈告人員竝卽牌招何如傳曰允
정조 15년
以掌令鄭景祚持平申膺祜正言鄭冣行牌不進罷職傳旨傳于柳文養曰只推
정조 15년
李祖承以禮曹言啓曰前判書臣鄭昌順與戶曹判書臣李秉模進詣大報壇奉番則神御榻黃木乼一巨里饍卓床巾一件竝改備壇上四面曲墻方甎間間修補闕字牌蓋覆袱一件從享位紫的褥二件外拱兺彩花單席二張紅紬袱一件拜席三立竝改備鍮沙用一坐方羃五箇圓羃三箇籩箇曲水座面紙二浮篳一箇沙樽三坐沙碗六坐沙大貼六坐沙盆兒六坐竝改備雉尾第二柄雉尾兺修補香大廳地衣四張典祀廳地衣三張望拜禮時床巾一件香陪軍所着黑衣一件竝改備一件修補頭巾二件紅細衣四件竝改備三件修補皁紬衣七件改備五件修補白紬中單九件改備七件修補白紬裙五件改備七件修補白紬帶五件改備幞頭一部价幘冠八部進賢冠十部竝改備皮弁冠八部修補金銅革帶五件白布襪三件烏皮履十部柳笥一部鍾流蘇二層罄雉尾羽三層麾一坐上端兺鍾罄結紅索三巨里舞翟五箇雉尾兺角搥三柄角兺罄懸絲三把竝改備干三箇修補壇上黃羃一浮三十一幅三十尺道里具竝改染二幅改備黃帳一浮三十四幅七尺四寸道里具竝改染一幅改備內簷黃帳二浮各十一幅八尺四寸道里具竝改染一幅改備四十帳付油遮日一浮道里具改備白布遮日一浮五十幅六十尺道里具改備白木內揮帳二浮各十四幅四十五尺道里具內六幅改備白木外揮帳二浮各十四幅六十五尺道里具內四幅改備黃綿絲中束乼二艮衣小束乼二艮衣三甲所一艮衣廣別大束乼一艮衣大束乼二艮衣中束乼二艮衣小束乼三艮衣從享位油遮日二十帳付二浮道里具內一浮中束乼一艮衣登軒架白布遮日二浮各二十五幅二十五尺內十幅中束乼一艮衣典祀廳二十張付油遮日一浮道里具小束乼一艮衣九幅白木袱一件三甲所十良衣鎌子二箇木把槽一部奉室風遮草芚二浮御齋室風遮草芚二浮典祀廳仰遮油芚一浮竝破趁卽改備修補之意分付各該司何如傳曰允
정조 15년
柳綱以兵曹言啓曰依下敎內醫院書員金宗式決棍五度之意敢啓傳曰知道
정조 15년
柳綱以訓鍊都監言啓曰本局哨宮全大中身病甚重勢難察任改差何如傳曰允
정조 15년
洪明浩以宗簿提調意啓曰安平大君錦城大君和義君漢南君永豐君子孫等搜訪後草記事命下矣錦城大君瑜十一代孫李東奎和義君瓔十代孫李雲瑞漢南君𤥽十代孫李儀亨等今已搜訪等待而安平大君瑢十二代孫李聖喜時在忠淸道淸州地永豐君瑔十代孫李在天求禮縣監時在任所之意敢啓傳曰李在天今已作宰不必待令李聖喜在淸州地云使之上來待令後令政院微稟其餘諸人使之待令於政院後承旨微稟可也
정조 15년
洪仁浩以刑曹言啓曰藥房首醫令攸司科治事命下矣首醫金光國曾經五衛將係是朝官令義禁府擧行何如傳曰移送煩弊自本院科罪可也
정조 15년
李祖承以內醫院都提調意啓曰因刑曹金光國移義禁府處之草記批旨內移送煩弊自本院科罪可也事命下矣首醫金光國莫重擧行不能檢察論其罪狀不可以院中施罰而止汰去何如傳曰莫非提調不能檢飭之致此草記還給
정조 15년
禁府啓目南部奉事朴絅壽原情云云傳旨內辭緣泛稱遲晩刑推得情何如判付啓其家非不念其人誠忝厥前此含垢已多矣然猶醉酗麤雜終不悛改若念其家則如許忝厥之類須卽刊汰然後此乃眞箇念舊然又十分參酌姑爲付過放送下敎前無敢替直而來頭摘奸萬一闕直當加等重治以此嚴飭分付渠處爲良如敎
정조 15년
副校理趙鎭宅疏曰伏以園寢祗謁聖慕克伸鑾蹕穩旋玉體冞康臣民慶忭大小同情伏念臣不肖冥擿跡畸情苦其於官職豈復有承當之理而向陳哀懇竟未蒙兪荐叨恩除適値反命雖不免前後輒膺而洪恩無可酬之日見職非仍冒之地重以狗馬貞疾經寒猶劇筋力報效又負初心撫躬悲歎生不如死玆敢冒入文字仰瀆崇嚴伏乞聖慈特遞臣職以卒生成之澤不勝幸甚臣方乞免不宜贅他而纔經筵退之後衷情益激略此附陳焉十三行刀割惟我聖上陶鑄一世如春陽之照陰崖膏雨之沾枯荄起廢洗釁罔非造化凡在銓衡之職宜有對揚之政而噫彼洪秉纘之獨政也外假疏通之名內濟市沽之習一政排望率多人所不擬之人恣意收檢猶恐或遺罔恤公議之莫嚴徒事已臆之潛售政目一出衆口如沸究厥所爲誠極叵測長此不已則幾何不至於臣下自用權綱漸弛爲世道無窮之憂而我聖上無物不遂之至誠苦心反爲政官藉弄之具寧不大可寒心也哉臺閣之臣宜有一言而側聽無聞臣竊慨然臣謂不言兩司諸臣亟行譴罷前參判洪秉纘爲先施以屛裔之典斷不可已也省疏具悉首陳事昨筵大臣之請宥也已有備說細道者爾疏中引諭經旨未知其襯當矣洪秉纘屛裔事見筵本聞筵話者必當知予一視同寅之苦心而益覺秉纘情與跡之不忍正視何必更煩辭敎而其在牖迷之方亦不可無撼及頭腦之擧惟予惓惓一念在於無適無莫無物無我不東不西不南不北名載仕籍荏苒枳拘者咸與維新通瀜混合丕革瑣瑣畦畛屑屑界限鑄成大平蕩也彼秉纘抑何肺肝無難滓穢於淸明宏平之治規敢爲螮蝀焉敢爲龍斷焉不顧小人之無憚欲效權臣之偸弄殆有浮於乙丙年間大阿未收拾時習氣渠之殘劣顧何足言而執其跡而究情王綱斁矣世道壞矣喣濡自喣濡鍼砭自鍼貶向來之略示弦韋以求正於論思言責之地者已久矣爾今云云尙亦後時架矣差强醒予㗳睡大抵十數年前滄桑屢改鯨鬪蝦死非喬木則故家也時久事定後偕欲拯攬而陶甄旣予質諸屋漏矢彼息壤之一副當造化欛柄則爲今日居銓者但當拱手承命出而對揚而已秉纘所爲是果常情之所出乎郊行還宮上下疲憊之時逐長堂瞰三銓汲汲耽耽竊其駒隙集遠邇四方之偶然罕擬故爲不擬之者流名之曰政望排書入啓夫夫也必有眼孰不見之乎渠若市譽云爾則罕擬與不擬者艱覓而渴求不與常常無礙者竝擬之則是不過一名臺通後持當望筒只擬地適者之謬例也見擬於是政者亦豈無抑鬱落莫之心乎又若背馳云爾則在昔是非之甲乙各守初執不害爲士夫氣岸而邇來事端果屬何許則此而背馳寧不凜然且況偶爾越點之人皆竝溱選於這中亦不可謂眞箇背馳也有一於此罔非人臣之極罪焉逭三苖之常憲以渠之殘劣有渠之負犯者無他堂陛不尊凱覦漸痼渠之妄度以爲若涉似此疏通邊事則自上意或不然口則曰諾雖逞萬般胸臆千方手勢都沒係關云耳殘劣者所爲亦如是狡詖設乎當初處分之止於薄罷者以非其時也除非訊推得其情實下此律名皆近戱劇而全然不語亦非生道殺人也間又不獲已收敍矣到今因爾疏請反今訊推亦不免顚倒然屛裔之典失之太寬欲使爲銓官者知所懲畏眞箇行對揚承佐之政人人得以咸囿共被之化則秉纘先施當施之律在所不可緩令該府押至絶島安置不言兩司事別下傳敎爾其勿辭察職
정조 15년
辛亥正月二十六日辰時上御重熙堂左承旨入侍時行左承旨李祖承記事官李海隣記事官洪樂游徐有聞全羅監司鄭民始以次進伏訖上敎民始曰掃墳之行何日入來乎民始曰昨夕入城矣上曰何當辭朝耶民始曰將於初一日辭陛矣民始曰本閣紙地變通之後各樣紙品皆可京貿以用而至於綸綍謄出完營白紙名色則自京無以貿得求覓之際未免艱辛莫重御製所用不可如是苟簡且紙樣薄小不難浮出非可生弊者白紙則隨所用別爲卜定以用之意定式施行何如上曰紙地之勿令本色上納出於矯弊之意雖別卜定若續續爲之則弊必自如若値不得不取用時則必筵稟出擧條然後卜定雖該道如非擧條枚擧之公文切勿擧行可也出擧條命退諸臣以次退出
정조 15년
辛亥正月二十六日未時上御重熙堂同副承旨入侍時同副承旨柳文養假注書趙台榮記事官洪樂游徐有聞以次進伏訖上曰待令儒生使之入侍賤臣承命出與幼學李東奎李雲瑞李儀亨偕入進伏命東奎等進奏姓名訖敎東奎曰爾是錦城大君奉祀孫乎東奎曰大君奉祀卽臣五寸姪爲之而未及成童矣上曰奉祀孫名字云何東奎曰未及有冠名而只稱兒名矣上曰以禧元特賜其名歸布此敎可也上曰安平大君奉祀孫誰也東奎曰安平大君今無主祀之人故禧元兼爲奉祀矣上曰安平大君曾有宣諡之命果已延諡否東奎曰延諡之需未及辦備故姑未延諡矣敎雲瑞曰爾是和義君奉祀孫乎雲瑞曰臣之七寸叔李持敬卽奉祀孫而亦未及成長矣敎儀亨曰爾是漢南君奉祀孫乎儀亨曰然矣命書傳敎曰安平錦城大君和義漢南永豐君奉祀孫令宗簿寺訪問以待矣安平錦城之奉祀孫李禧元和義君奉祀孫李持敬俱未成童云待年至三十令該曹卽爲調用年久之後承傳易致因循年滿後令主家以此傳敎傳示該曹俾卽調用漢南君奉祀孫李儀亨令該曹待窠調用惟此四宗臣與永豐齊稱而永豐則先朝特命贖還籍于官之物有司尙未擧行年前使之推給其奉祀孫李在天仍除守令俾卽延諡矣今聞安平之家延諡家貧亦未爲之況於昨年旣有與錦城同爲致祭之命延諡之需令該道從厚顧助若此則致祭之擧和義漢南獨闕令該曹一體擧行事分付命退諸臣以次退出
정조 15년
辛亥正月二十六日初更上御重熙堂坐直承旨入侍時同副承旨柳文養假注書趙台榮記事官洪樂游徐有聞以次進伏訖上命書副校理趙鎭宅疏批命書傳敎曰事苟當言言之可也何顧知舊與否乎近自二三年來朝著之間弊習益痼事涉知舊也則設有可言之罪過父詔兄勖俾勿刺口事在素眛也則細事嫌於蹤跡而闊略之萬一値事會可以藉重論斷者則不問情跡直驅之於罔測之科勒加之以難明之目以售其黨同伐異之已私由是三司言議之地無官師之箴而甲護甲乙右乙爲吞棗世界此豈非目下大弊習乎此弊此習若不矯正將無繩愆糾謬之風而徒啓乘機逞私之謀如是而世道何時可靖乎今日堂疏所請不言兩司事姑不依施出於申令之意無論此事他事此人他人阿於知舊而不言者嫌於蹤跡而不言者闔眼於推遞罷削之罪而挺身於罔測難明之案者當隨現重繩以勵臣工不率敎之俗惟玆之敎欲倣懸法象魏仍令書揭三司廳壁命退承史以次退出
정조 15년
行都承旨洪明浩坐行左承旨李祖承坐直右承旨未差左副承旨柳焵坐直右副承旨洪仁浩坐同副承旨柳文養坐注書李海隣仕直一員未差假注書趙台榮仕事變假注書沈能迪仕
정조 15년
唐城府夫人喪大殿內閣政院玉堂藥房朝廷二品以上六曹堂上大司諫宗親口傳問安答曰知道
정조 15년
王大妃殿惠慶宮內閣政院玉堂藥房口傳問安答曰知道
정조 15년
藥房提調李秉模副提調李祖承口傳啓曰中宮殿千萬料外遽遭此罔極之痛必有傷損之節臣等伏不勝憂慮之至醫官二人依近例使之別入直醫女二名亦爲待令於差備近處三錢重人蔘粟米飮煎入何如敢啓答曰知道
정조 15년
柳文養啓曰大司憲趙宗鉉掌令鄭景祚持平申膺祜牌招啓辭未下掌令任希一未肅拜執義未差持平宋煥箕在外監察茶時之意敢啓傳曰知道
정조 15년
柳焵啓曰御營廳將官來言今日本廳軍兵日次私習云矣敢啓傳曰知道
정조 15년
柳焵啓曰文臣殿講與專經武臣殿講當於同日設行而武臣則代以朔射日字園幸還後更稟事命下矣以何日爲之乎敢稟傳曰文講則近設抄啓之後未免文具然有愛禮之義來等孟朔講兼設至於武射頻令以射代講出於肄課之好意渠輩射技一味鹵劣而未滿四矢與無分者若多出則處分之際添一酬應今朔專經試射則日字以明日爲之處所則中日廳遣命官試取射場狹窄一日內似難畢試除鐵箭片箭騎芻三技以柳葉箭八巡爲之規矩旣未準式無分人卽自命官所決棍草記事知悉命官左相進去試所承旨同副進去
정조 15년
李祖承啓曰來初一日輪對日次而國忌正日相値頉稟之意敢啓傳曰知道
정조 15년
傳于李祖承曰諸承旨持公事入侍
정조 15년
傳于李祖承曰左承旨入侍
정조 15년
李祖承啓曰召對爲之事命下矣副校理趙鎭宅李義鳳修撰朴基正副修撰李貞運竝卽牌招以爲推移入侍之地何如傳曰允
정조 15년
以副校理趙鎭宅李義鳳修撰朴基正副修撰李貞運牌不進罷職傳旨傳于李祖承曰只推
정조 15년
李祖承啓曰今日召對有命而因玉堂不備至於停止之境事體所在誠極未安行公諸玉堂竝從重推考何如傳曰允
정조 15년
李祖承啓曰戶曹判書李秉模依下敎來待矣傳曰入侍
정조 15년
柳文養啓曰卽聞唐城府夫人今日卒逝云中宮殿當爲擧哀節次令禮曹卽爲磨鍊擧行何如傳曰允
정조 15년
李祖承啓曰取考五禮儀及謄錄則殿下爲王妃父母喪有擧哀之禮矣今此唐城府夫人喪擧哀之節景慕宮春享大祭在近不得循例擧行之意敢啓傳曰知道
정조 15년
李祖承以禮曹言啓曰今此唐城府夫人喪中宮殿擧哀儀註直爲書入中宮殿之意敢啓傳曰知道
정조 15년
李祖承以禮曹言啓曰今此唐城府夫人喪大殿供上例以素膳封進矣自今日限三日封進之意分付各該司何如傳曰允
정조 15년
李祖承以禮曹言啓曰今此唐城府夫人喪中宮殿自今日至公除日供上素膳封進之意知委何如傳曰允
정조 15년
李祖承以禮曹言啓曰唐城府夫人四仲朔四名日及忌日墓所祭需依例除給事分付該司而守墓軍亦令兵曹定給何如傳曰允
정조 15년
洪仁浩以義禁府言啓曰洪秉纘令該府押至絶島安置事傳曰允
정조 15년
辛亥正月二十七日辰時上御重熙堂左承旨入侍時行左承旨李祖承記事官李海隣記事官洪樂游徐有聞以次進伏訖上曰中宮殿進御三錢重人蔘粟米飮一貼煎入出榻敎命讀公事書判付訖命退承史以次退出
정조 15년
辛亥正月二十七日辰時上御誠正閣諸承旨持公事入侍時行都承旨洪明浩行左承旨李祖承左副承旨柳焵右副承旨洪仁浩同副承旨柳文養記事官李海隣假注書趙台榮記事官洪樂游徐有聞檢校待敎沈象奎以次進伏訖上命明浩等讀奏各該房公事仍書判付訖上曰今日公事別無緊急者矣明浩曰果無時急公事矣命退諸臣以次退出
정조 15년
辛亥正月二十七日午時上御重熙堂戶曹判書入侍時右副承旨洪仁浩假注書趙台榮記事官洪樂游徐有聞戶曹判書李秉模以次進伏訖上敎秉模曰今此唐城府夫人喪事禮葬當以一等擧行乎秉模曰然矣上曰初終凡百一遵前例趁卽擧行可也命書傳敎曰府夫人喪弔祭致賻按例擧行主家調度近甚艱乏前例致賻外緞屬十端木布各五同錢五百兩別爲輸送禮葬凡事亦依禮文擧行畿邑貽弊在所當念役民役丁等事依錦城都尉喪例擧行以山在邑守令專管檢察事分付畿營命退諸臣以次退出
정조 15년
行都承旨洪明浩坐行左承旨李祖承坐右承旨李晩秀坐直左副承旨柳焵坐右副承旨洪仁浩坐直同副承旨趙鎭宅坐注書李海隣仕一員未差假注書趙台榮仕直事變假注書沈能迪仕
정조 15년
藥房提調李秉模副提調柳焵啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿哀毁之中必多傷損之節粥飮連進而氣候何如臣等不任區區憂慮敢來問安竝此仰稟答曰知道各殿宮氣候一樣矣內殿所進茶飮昨聞前例一日煎入以數錢重爲屢次而每以口傳啓辭爲之豈有如許文具乎亦豈有日進過兩重之事乎昨日口傳啓辭雖以賜批此亦煩文夜曉間用二錢重今日又欲用一貼以氣力之難以枝梧當用時竝待榻敎擧行不緊啓辭置之可也
정조 15년
王大妃殿惠慶宮藥房口傳問安答曰知道
정조 15년
洪仁浩啓曰大司憲趙宗鉉掌令鄭景祚持平申膺祜牌招啓辭未下執義未差掌令任希一未肅拜持平宋煥箕在外監察茶時之意敢啓傳曰知道
정조 15년
傳于洪仁浩曰前忠淸監司入侍
정조 15년
洪明浩啓曰新除授承旨李晩秀方在罷散中何以爲之敢稟傳曰敍用
정조 15년
傳于洪仁浩曰承旨房仍
정조 15년
洪仁浩以弘文館言啓曰本館下番闕直事甚未安副校理李義鳳修撰朴基正副修撰李貞運旣有只推之命竝卽牌招以爲推移入直之地何如傳曰允
정조 15년
洪仁浩以都摠府言啓曰今日入直內三廳武兼禁軍及軍兵等當爲中日習射而停朝市相値不得爲之之意敢啓傳曰知道
정조 15년
李祖承以都摠府言啓曰副摠管李義行以禮曹參判永禧殿奉番事晝仕出去之意敢啓傳曰知道
정조 15년
敎全羅監司鄭民始書王若曰睠湖南五十郡最海東三百州豐沛沮漆之鄕舟車冠蓋之會山川人物之彬蔚素著地靈橘柚苞匭之轉輸式供天府儼然爲巨省恃之若陪京邇來百弊之鱗興難乎一言而毛擧溫州之紙賦遞減而民猶不堪其苦蕺山之扇貢有制而吏或緣以爲奸糶糴也沿峽不均謠俗焉古今亦異儻不峻選厥職曷能丕新其治惟卿平生二字小心拚死一部明義與大臣沬血而討賊敍乃績則甲乙之間自下僚平步而至卿委其任於丙丁以後天曹奎署之容與詞垣戎壇之徜徉藻華暎時坐空萬馬精神着處立解千牛西北之事紛然曾受節於兩藩東南之力竭矣宜展駕於熟路玆授卿以全羅道觀察使兼兵馬水軍節度使都巡察使全州府尹卿其渙敡周誥升華漢維移度支之席而撤內閣之班蓋緣方岳之愼揀莅按察之任而屈上卿之秩知應遐陬之聳觀予用推四方霖雨之恩卿宜思一路福星之照綠沈金鎖當是時海晏而河淸黃放白催顧安事家督而戶斂公私俱便之策惟保障繭絲之各適其宜寬猛相須之方如車輪鳥翼之不可偏廢南國之棠陰維舊想遺愛之賢兄西山之茸纛方新喜前度之御史於戱無替休命克愼乃司春正頒勸農之綸予已祈年孔夙秋熟占省耕之日卿須行部惟勤故玆敎示想宜知悉檢校直閣尹行任製進
정조 15년
辛亥正月二十八日午時上御重熙堂右副承旨同副承旨入侍時右副承旨洪仁浩同副承旨柳文養假注書趙台榮記事官洪樂游徐有聞以次進伏訖上命書藥房啓辭批旨上曰中宮殿進御三錢重人蔘粟米飮一貼煎入出榻敎上曰禁將使之入來府夫人公除前直宿於司饔院事分付上曰同副承旨許遞前望單子入之出榻敎命書傳敎曰規模不立何事可做立規模無出於勸懲爲礪世磨鈍之關鍵其在奬後來言之道宜有拔例收用副校理趙鎭宅同副承旨除授上曰新除授承旨竝待下批牌招察任出榻敎命退承史以次退出
정조 15년
辛亥正月二十八日未時上御誠正閣前忠淸監司入侍時右副承旨洪仁浩假注書趙台榮記事官洪樂游徐有聞忠淸前監司鄭存中以次進伏訖上曰左副議旨入侍出榻敎賤臣承命出傳左副承旨柳焵承命進伏上曰中宮殿進御一錢重人蔘粟米飮一貼更爲煎入出榻敎敎存中曰卿年旣衰老故特遞道伯矣如有邑弊民瘼之可陳者一一進奏可也存中曰臣莅任以後行關列邑使之修改軍器而至殘諸邑雖盡力爲之其中火藥等物亦多有未改搗者矣至如臣營苟管雙樹軍器亦多有可改者而軍餉諸庫幾盡頹敗趁其分糶之時三大倉庫一時修葺故營門軍器則初未開弦臣固惶悚待罪而若因此會繼以嚴飭則營門及列邑軍器庶幾有一新之道故敢此仰達矣上曰依爲之出擧條存中曰內寺奴婢之弊固難盡達而至於石城內奴九口劃給扶餘道泉寺定山定惠寺俾補蹲杮進上而其時未及懸頉仍循疊懲誠甚可矜合有査實釐正之道矣上曰雖近於見牛未見羊旣聞之後不可仍置竝卽頉給而所謂進上之蹲杮有名而無實大如片强如石塊不緊於用處爲弊則必有其獻御之設初本意令新伯問于該寺狀聞貢杮諸寺不獨此二寺亦令詳問以聞事令廟堂分付可也出擧條存中曰昨年貿米邑宰邑情皆所不願而臣之所以强令爲之者實有所區區商量者矣均廳關內使之全數上納於今年而此則決是難行之事以詳定價三兩錢貿取者不過平石還米而其色又不合於上納加其斗改其色則其所添入小不下六七斗官民之受弊當復如何哉分付該廳姑停上納俾除民邑之弊似合事宜故敢此仰達矣上曰貿置萬包穀物之一時船運上京不但貽弊不些近所未聞之事不待卿言民弊宜念軍作米猶然況貿穀乎依所奏施行可也出擧條存中曰城池之設實爲國家之大政從前未設之處固不可遽議築城而至於舊築之頹破有城而無門處則其所仍循抛置萬萬慨然年久之事今不可一一追理而至於韓山之有城無門則城門之設不容少緩庇仁城堞之過半圮毁次次修補斷不可已而若夫忠州則介處湖嶺上游要衡無過於此事役浩大有難專責該邑分付道臣割與還穀逐年改築如淸州之爲則庶有補於網繆之一道故敢此仰達矣上曰出擧條令新百與各該邑宰盡心拮据次次致力期有復舊觀之實效至於忠州修牒合行事宜仍令論理條列狀聞後擧行可也出擧條存中曰忠州忠愍公廟庭碑親製親寫之聖意有足以風動百世矣雖一點一劃或有失眞處則其爲未安當復如何哉臣意則碑石使忠州牧使浮納碑字北漆使燕岐縣監黃運祚眼同寫字官惕念擧行似合事宜故敢此仰達矣上曰依爲之出擧條存中曰從前胎封卽排石物實是國朝典禮也俗離胎封旣是人跡之所罕到處則表石等儀決不可久闕不設臣意則俗離及他處未設石儀之胎封竝卽排設一遵典禮恐合事宜敢此仰達矣上曰卿言旣如此然則待年豐擧行可也出擧條存中曰臣於海防形便或不無一二歷覽而天險奇壯實爲京都之要衝莫有如安興鎭矣有其地而無其人實與棄地同一箇久勤屈而未遷猶或可也似此天設要害之地不宜畀之於此輩臣意則復設防營而事力不逮則或設履歷僉使之意果爲狀請未得蒙允而此鎭之爲久勤窠終涉疎虞瀆冒嚴畏敢此陳達加聖三思亟賜處分實臣區區之望而事係更張有不敢擅便故敢此仰達矣上曰在人不在地處兼有銷刻之嫌使之仍舊貫者此也雖以久勤差送苟得其人何異於名武乎況有別般擇送之特敎此後若以循例久勤之不堪任者差擬則當該兵判卽其地外補事嚴飭該曹仍令載之兵曹官案及御覽大政考可也出擧條存中曰結城罪人崔德敎刑推放送俾令自新而見其爲人聽其供辭實是危險可怕者也此等無良之類不施癉壓之典則頑民無所懲畏平民猶懷疑懼臣意則崔德敎亟施屛裔之典嚴示不與同之義恐不可已矣上曰依爲之出擧條命退諸臣以次退出
정조 15년
行都承旨洪明浩坐行左承旨李祖承坐直右承旨李晩秀坐左副承旨柳焵坐右副承旨洪仁浩坐同副承旨趙鎭宅坐直注書李海隣仕一員未差假注書趙台榮仕直事變假注書沈能迪仕
정조 15년
洪仁浩啓曰大司憲趙宗鉉掌令鄭景祚任希一持平申膺祜牌招啓辭未下執義未差持平宋煥箕在外監察茶時之意敢啓傳曰知道
정조 15년
傳于柳焵曰右承旨入侍
정조 15년
傳于洪仁浩曰同副承旨疏批已下牌招察任
정조 15년
以同副承旨趙鎭宅牌不進罷職傳旨傳于洪仁浩曰只推更爲牌招
정조 15년
以副校理李義鳳修撰朴基正副修撰李貞運牌不進罷職傳旨傳于柳焵曰只推
정조 15년
李祖承以弘文館言啓曰本館下番闕直事甚未安副校理李義鳳修撰朴基正副修撰李貞運旣有只推之命竝卽牌招以爲推移入直之地何如傳曰允
정조 15년
李祖承以禮曹言啓曰大殿供上以素膳限三日封進事啓下矣三日之限止於今日自明日依例復常膳封進之意分付各該司何如傳曰允
정조 15년
柳焵以漢城府言啓曰孝烈之表著者自各部搜訪報來合爲九人故呈單則移送禮曹孝烈各人居住姓名別單書入之意敢啓傳曰知道
정조 15년
趙鎭宅以都摠府言啓曰副摠管李義行以社稷春享大祭終獻官肄儀事議政府晝仕出去之意敢啓傳曰知道
정조 15년
禮曹啓目粘連洪州幼學鄭履元上言置之事覆啓判付辭意問議于時原任大臣及文任館閣之臣則大臣諸臣之議如此上裁何如判付啓故忠臣鄭雷卿旌諡之竝擧僉議曰可無一辭參差依議施行爲旀其中閣臣尹行任獻議引先正所撰墓道而以與之共死之姜孝元尙闕旌里爲志士之所嗟惜云者其言誠然贈亞尹姜孝元旌里之典特令一體擧行事分付爲良如敎
정조 15년
同副承旨趙鎭宅疏曰伏以臣以螻蟻至微之賤荷天地罔極之恩家替跡畸而惟殿下全保之質鹵才疎而惟殿下甄拔之自郵銜至瀛選齒諸簪裾之列罔非造化秋毫皆賜顧乏涓埈之酬徒負幈幪之私居常恧蹙若隕淵谷近叨館銜黽勉冒膺隨衆伈泄愧切尸素千萬不意忽伏承銀臺特擢之命臣於是隍霣感泣靡所容措臣之日前草草一言不過出於慮刑政之失效官師之箴非有一毫可紀之實而寵除忽加恩綸特侈誠非賤臣夢寐攸及罔功特簡聖主攸愼以言媒榮古人所譏臣雖欲憑恃寵靈晏然承當其於累聖簡而招物議何哉新除之下義分是懼雖不得不冒沒出肅而因仍蹲據斷無是理玆敢略陳短章仰瀆崇嚴伏乞聖慈俯賜鑑諒亟遞臣新授職名以安私分以重官方不勝幸甚省疏具悉爾其勿辭察職
정조 15년
辛亥正月二十九日辰時上御重熙堂右承旨入侍時右承旨李晩秀記事官李海隣記事官洪樂游徐有聞以次進伏訖上命書榻敎曰中宮殿進御人蔘一錢重粟米飮一貼煎入又命書榻敎曰中宮殿進御人蔘粟米飮一貼更爲煎入命退承史以次退出
정조 15년
行都承旨洪明浩坐左承旨李晩秀坐右承旨柳焵坐左副承旨洪仁浩坐直右副承旨李敏采未肅拜同副承旨趙鎭宅坐直注書李海隣仕一員未差假注書趙台榮仕直事變假注書沈能迪仕
정조 15년
唐城府夫人成服後大殿內閣政院玉堂藥房朝廷二品以上六曹堂上宗親口傳問安答曰知道
정조 15년
趙鎭宅啓曰備邊司郞廳來言今日賓廳日次而國忌齋戒相値不得來會云矣敢啓傳曰知道
정조 15년
李晩秀啓曰禁衛營將官來言今日本營軍兵日次私習云矣敢啓傳曰知道
정조 15년
李晩秀啓曰御營廳將官來言今日本廳軍兵日次私習云矣敢啓傳曰知道
정조 15년
傳于洪仁浩曰同副承旨馳詣宗廟景慕宮奉審摘奸以來
정조 15년
洪明浩啓曰左承旨李祖承同副承旨趙鎭宅因副校理李義鳳到院疏陳章徑出原疏以齋日不得捧入矣竝卽牌招何如傳曰允
정조 15년
洪仁浩啓曰卽者注書李海隣謂有情勢陳疏徑出原疏纔已退却矣所當直捧禁推傳旨而此與無端徑出有異推考警責仍卽牌招何如傳曰允
정조 15년
傳于洪仁浩曰留院上疏入之
정조 15년
傳于洪仁浩曰左議政入侍
정조 15년
洪仁浩啓曰因副校理李義鳳上疏當該承旨宜施譴責之典依施事批下矣以何傳旨捧入乎敢稟傳曰遞差坐直承旨推考可也
정조 15년
柳焵啓曰抄啓文臣親試再明日爲之事命下矣處所以何處爲之乎敢稟傳曰便殿爲之
정조 15년
傳于柳焵曰承旨前望單子入之待下批牌招察任
정조 15년
承旨前望單子入之李敏采落點
정조 15년
傳于洪仁浩曰刑曹參判前望單子入之待下批牌招察任
정조 15년
刑曹參判前望單子入之李得臣落點
정조 15년
有政吏批判書洪良浩參判閔鍾顯參議曺允大同副承旨趙鎭宅進以吳泰賢爲獻納鄭履綏爲正言韓光植爲副校理吳載純爲禮曹判書鄭存中爲刑曹判書金復根爲慶基殿令池德斌爲監察朴彬源爲敦寧參奉前同知李弘稷今加資憲加資事上言判下贈吏參禹性傳贈吏判例兼加贈事承傳
정조 15년
兵批判書金文淳進參判柳戇入直參議李夔參知沈煥之病左副承旨洪仁浩進啓曰忠淸水使今當差出而擬望之人乏少未準朔禁軍將及他道邊將竝擬何如傳曰允以崔秉敎爲羽林將尹致宖爲五衛將吳載重爲忠淸水使僉知二單李元祥盧尙樞副司直單趙鼎鎭嚴思晩金夢華洪聖淵金履正柳文養副司果單尹光普高克忠安邁權文燦奎黃乃正李殷模
정조 15년
以禮曹單子府夫人喪弔祭初一日擧行事傳于洪明浩曰成服日旣有兼設之命則該曹之擇日極爲不察此公事勿施祭文製下使之今日擧行以修撰朴基正副修撰李貞運牌不進罷職傳旨傳于洪仁浩曰只推
정조 15년
李晩秀以禮曹言啓曰今此唐城府未人喪中宮殿成服儀註直爲書入中宮殿之意敢啓傳曰知道
정조 15년
洪明浩以禮曹言啓曰觀察使節度使薦正月內當爲議薦而堂上不備不得爲之之意敢啓傳曰知道
정조 15년
趙鎭宅以大司成意啓曰去十二月十五日日次儒生殿講時因東學色掌幼學鄭時翼南學色掌幼學鄭夏容西學掌議幼學林景鎭色掌幼學金埻等不通念舊之意停擧姑置之限來朔突誦待令於政院之意自本館草記事命下矣鄭時翼鄭夏容林景鎭金埻等皆於限內俱爲突誦云依聖敎該儒生等竝令待令於政院之意敢啓傳曰日次殿講日待令擧案懸註可也
정조 15년
趙鎭宅以左議政意啓曰政府每於首歲議薦觀察使節度使而領議政右議政時未備員限內不得爲之之意敢啓傳曰知道
정조 15년
洪仁浩以備邊司言啓曰頃因判付江界府弊瘼矯救之策狀聞之意行會矣卽見平安監司沈頤之狀啓則枚擧江界府使閔義爀牒呈以爲本府四弊中蔘政卽諸弊之所由生而稅蔘乃是任土之貢雖不敢混擧於蔘弊之中蔘稧革罷後每年給倭例貿專責本府者體蔘三十五斤尾蔘二十五斤其外五上司及巡兵營換貿亦爲七斤十三兩餘而朝家當初劃給中間添給體尾蔘價視諸元價不過爲四五分之一二而見今蔘戶漸空採路漸艱本蔘納上其數無多斂價貿充邑例已成要其歸趣不出於蠲減當納之數使江民息肩姑就一年應納之數論定其當存當減之數則稅蔘十五斤七錢內內局三斤戶曹三斤係是土貢依前採納其餘京各司所納六斤十五兩亦關朝體不可減除此則使各該司從便貿用本道換木貿用條巡營十二兩兵營二兩七錢該府地稅一斤三兩永爲蠲去以除一分之害體蔘及尾蔘一從元定斤數一半付之該邑以年例應下之價分俵蔘戶永爲恒式使之貿納一半則使之作貢翌年或再翌年先下以寬其辦備之限而以其折半之數量其容入之價則體蔘十七斤八兩價每兩一百三十兩式尾蔘十二斤八兩價每兩五十兩式都合四萬六千七百六十兩而除却體尾原價應下之數則添價當爲三萬兩每年劃得本營別備條一萬五千兩會付耗條五千石則庶可有設施之道備得此數作爲蔘貢限以每年臘月自本道捧上上送戶曹三把之節點閱搜括之撓竝皆革罷入山則任渠自往下山則任渠自納幾錢幾分恒定每戶一年應貢之外其餘所採一付之民俾爲生涯則民情樂赴必將盡心盡力此則更探事情嚴立科條使邑鎭不得憑藉誅求庶或爲救民之一端田政紊亂逐庫査櫛則陳田一千三百結零年年白地徵稅故民多流亡火稅雖入元田實摠旣知冤徵則經用大縮有不足恤而此亦民戶多集陳土廣闢則依前執摠自無難事特爲蕩減至若軍弊元數自來不多邑倅且能搜括從前闕額今皆塡充別無釐弊之可言各倉還弊則今年捧糴之時立本取剩及其他勒徵加錄情債等許多謬習一切痛革庶不至如前雜亂枚擧邑牒附具微見請令廟堂稟處矣江州積痼之弊聖念憧憧早夜西顧若保如傷之意屢形於前後絲綸之間德至厚也恩至渥也守土之官按道之臣竭其思盧備陳通變之策況臣待罪廟堂欲有以對揚萬一者容有極哉第江民疾首之苦惟蔘弊爲首而道啓中通變云者語其要旨不過體尾蔘各以一半付之該邑一半則使之作貢而其不足價每年劃得本營別備條一萬五千兩會付耗條五千石以爲設施之道矣臣反覆以思兼採衆議江州蔘價之添數以給前後幾度而添價朝以出則本直暮以增殆所謂秦之求無已欲以添價圖其息肩則臣恐其效茫如捕風且體尾蔘六十斤若一竝作貢無使一根留作江州之祟則容或無日後刁蹬之言而今乃以其半置之該府則不過四五年之後又安知不以此數之無以貿納煩陳朝廷如今日之爲乎況目今國家財貨到處枵然所謂別備萬五千雖可諉之以非自經費中割出而小米五千石勢不得不耗損穀簿臣每念邊州餉穀月減日縮爲之寒心者屢矣一年五千之數猶患重難況年年此數何以措處又況欲以翌年再翌爲預下之計則其數豈不爲一萬或萬五千之歸乎臣則以爲今此通變之策決不可施矣雖然江民之倒懸若是其急而就其中不一商量直歸之於無可着手而止則亦非仰體聖意之道如欲使經費不至大段見縮而江民亦得蒙被實惠則惟尾蔘一條有可以量施者矣博詢曾經江倅諸臣皆言尾蔘五斤自江州可以鳩聚云其餘二十斤付之倭譯廳擇其幹事者使之擔當擧行而尾蔘一錢元價二兩八錢五分或不無不足之慮今若添之以一兩一錢五分合元價爲四兩則足可了事而一兩一錢五分之分添於二十斤之數當爲三千六百八十兩其數不至難辦此則雖以箕營別備條劃給亦無所不可以此定式施行之意分付惟此尾蔘爲名自外面言之雖與體蔘若有差等而尾蔘不祛則稚蔘之細如針芒者不得了遺稚蔘不得了遺則蔘産之今年不如昨年明年不如今年理勢之所必至也今此尾蔘通變不特爲江民一時之惠理蔘之政其本未始不在此差過五六年其效豈不能執契而責之耶京各司巡兵營所納及該府地稅一竝蠲減之請朝體所在終涉如何不可許施三把節點閱搜括之竝皆革罷事情之果能無礙有難遙度此則都在營邑之爛熳商議務歸至當之如何至若陳田白徵一千三百結零雖是元田實摠旣曰冤徵則在朝家爲江民愛之欲生之意雖大於此寧有所惜依狀辭特爲蕩減如是之後流民之聞風更集者必當繈續右項陳田若依前廣闢則從實執摠漸次復舊之意亦爲分付軍額倉糴兩弊幾皆釐正除祛謬習誠甚可幸嚴立規模無或爲一時瞻聆必令悠久遵行之意各別申飭何如傳曰允
정조 15년
李晩秀以訓鍊都監言啓曰明日武臣試射時集賢門入直哨官李運祥當爲應試矣應試間出番哨官兪鉉商待標信姑令代直而事過後還爲入直之意敢啓傳曰除標信替直可也
정조 15년
李晩秀以禁衛營言啓曰明日專經武臣試射時弘化門入直哨官金命崑當爲應試矣應試間出番哨官呂文永待標信姑令代直而事過後還爲入直之意敢啓傳曰除標信替直可也
정조 15년
洪仁浩以刑曹言啓曰因前忠淸監司鄭存中所啓罪人崔德敎亟施屛裔之典事命下矣罪人崔德敎依傳敎平安道宣川府定配卽爲押送配所事分付道臣之意敢啓傳曰知道
정조 15년
副校理李義鳳疏曰伏以臣前負含默之罪後犯違傲之罪罪上添罪恭俟威罰聖度天大不唯不罪尙靳例勘臣且隍且感無地自容今日卽中宮殿下成服日也臣竊伏念情勢輕而分義重故昨夜召牌之臨不敢復事違逋隨詣城外待門開到朝房則喉院不聞臣言已捧違牌傳旨臣雖疲劣職是三司而見輕於人若此尤何可一刻冒居於職次乎伏乞聖明亟賜鐫改以警具僚焉此實臣之人微望輕之致而喉院之不待去就輕先捧傳旨卽曾所未有之例後弊所關亦不可置而不論臣謂當該承旨宜施譴責之典臣無任屛營祈懇之至省疏具悉承宣事聞甚可駭依施爾其勿辭察職
정조 15년
辛亥正月三十日辰時上御重熙堂右承旨入侍時右承旨李晩秀記事官李海隣記事官洪樂游徐有聞以次進伏訖上曰左承旨入侍出榻敎賤臣承命出與左承旨李祖承偕入進伏上曰直閣持考出冊子入侍可也賤臣承命出與直閣徐榮輔偕入進伏上曰所考尙未了當殊可泄鬱仍取覽冊子訖上曰日前聞肅廟朝莊陵復位時實錄考出之行故相徐宗泰下去云然則直閣以後孫又作此行於今日者亦不偶然矣行期不可緩緩明日與春秋堂上及翰林偕往必於四五日內復命好矣仍命榮輔先退晩秀曰適仍言端有可以仰達者矣江原監司尹師國抵書臣父以爲寧越子規樓舊址只有故老咨嗟指點而無以詳知矣忽於月前民家數三戶猝値灰燼階砌完然露出眞箇是規樓遺基也師國方謀仍其地建其樓旣請上樑文於洪良浩又請記文於臣父臣父將欲構出而蓋此規樓遺蹟實爲我東臣民感慕之地今番六臣祠致祭時六十句宸翰可以慰千萬古忠魂博考文獻俾彰節義尤爲紹述列聖未遑之典是誠曠絶之盛擧也樓址之際此尋得可謂有待於今日實非偶然之事且況許多民戶中只以樓址數戶一朝失火不爲延及於他舍者尤豈不異常乎上曰果有是事則誠亦異矣雖以再昨年林忠愍致祭時撻川中和義州等地白地顯靈之事推之其鬱而不洩久而不泯之蹟墍可以驗矣晩秀曰臣亦詳聞於其時李祖源復命時及忠州關西人所傳則白晝顯靈人皆目覩云千古感應之理有如是矣祖承曰考出時春秋館堂上及翰林誰某當下去乎上曰知春秋趙鼎鎭及上番翰林進去可也祖承曰唐城府夫人喪成服日致祭而祭文曾有親撰以下之敎故敢此提稟矣上命晩秀書御製祭文訖命書榻敎曰中宮殿進御人蔘粟米飮一錢重一貼煎入又命書榻敎曰中宮殿進御人蔘一錢重粟米飮一貼更爲煎入命退諸臣以次退出
정조 15년
辛亥正月三十日未時上御誠正閣左議政入侍時同副承旨趙鎭宅假注書趙台榮記事官洪樂游徐有聞左議政蔡濟恭以次進伏訖濟恭曰日間聖體若何上曰一樣矣濟恭曰王大妃殿氣候若何上曰一樣矣濟恭曰惠慶宮氣候若何上曰一樣矣濟恭曰中宮殿於府夫人喪成服已經伏想多日柴毁傷損必多區區下情不勝悶迫之至顧今氣候諸節何如上曰府夫人家只有弱孫一人內殿情理誠所難抑然自初日仰體殿宮惟憂之念凡於哭泣之節十分勉抑故宮中反弛憂慮予亦曾未料得矣濟恭曰伏承下敎仰認坤殿之如是節抑實出寬弘之德意也臣不勝欽歎萬萬上侍殿宮下奉元子今此寬抑豈非盛德之事乎上曰一自元子誕降之後宮中和樂度日而今此內殿之節哀果亦由是而然也上曰聞其家奉祀淸風府院君之故今其祠版同入淸風之祠云祠宇更不必自朝家造給也上曰年前林忠愍致祭也聞致祭承旨回奏之言則忠愍顯靈之擧果甚異常云卿亦聞之否濟恭曰非但臣之得聞此說人人無不知之矣上曰今此子規樓事亦類是矣六臣祠致祭後伊時事蹟之泯而不傳者方令考出矣俄聞承旨所奏寧越子規樓但傳其名不知其處月前猝有火災灰燼數三閭家後規樓古址宛然露出云際此尋得誠不偶然也濟恭曰許多連墻之民家惟獨此家之一朝失火誠甚特異矣上曰都承旨右承旨入侍出榻敎賤臣承命出傳行都承旨洪明浩右承旨李晩秀承命進伏上曰子規樓記李判府方欲構出上樑文吏判纔已製成云故俄果取覽而吏判拙於此等文字今此所製亦未恰好故玆以宣示於卿要卿使之善構耳仍命頒示濟恭濟恭覽訖奏曰此可謂有待於今日實非尋常偶然之事也上曰龍珠寺上樑文卿果善爲製出規樓之文亦爲撰述可也上曰江界蔘弊旣命論理草記而不可無別般矯救之道卿有何商量濟恭曰以江界蔘弊事前後聖敎不但縷縷聖念夙宵憧憧臣豈不思所以萬一對揚之方乎第道啓中變通云者卽不過體尾蔘各以一半付之該邑一半使之作貢而其不足價每年劃得本營別備條一萬五千兩會付耗條五千石以爲充代之道矣臣反覆思惟又與曾經道伯地方官等四五人詳議便否則江界蔘價之添給非止一再而猶且求覓且今小米五千石勢將逐年劃給雖以本營言之萬五千兩之每歲辦備亦似不易臣意則五斤使江民如前擔當二十斤付之倭譯中幹事人使之擧行而尾蔘一錢本價二兩八錢五分或不無不足之慮添給一兩一錢五分合元價爲四兩則必當裕足以此定式施行似好矣上曰卿言可謂恰好無容更議苟有利於江民者何惜經費依所奏爲之好矣上曰卿連日赴公必多勞憊明日命官差晩入來可也上曰專經武臣中日廳命官試射以早食後爲之出榻敎命濟恭先退命書傳敎曰政官牌招開政命書傳敎曰向於輦路過六臣祠遣近侍致祭仍又起感於寧越院享事有博考與考出之擧此際聞筵臣言知昨冬本邑尋得規樓古蹟題樑及記實文字大臣重臣中曾經文任方留意云古蹟尋得之說可則此時聞此亦豈偶然尙待考出行復命有所指一揭子規樓基址尋得委折及祠院圖形竝卽詳細陳聞一本圖進事下諭于江原監司處魯陵誌莊陵誌等文蹟雖已取見外此邑中流傳之事實毋論刊本寫本或斷爛殘編苟有不載於陵誌者道伯誠心取聚上送事一體下諭又命書傳敎曰昨年抄啓文臣計劃後施賞及進箋因壯元在外尙未爲之矣順天府使尹光顔聞已上來以再明日擧行事分付又命書傳敎曰今正月朔抄啓文臣親試再明日爲之事分付又命書傳敎曰詞訟劇地不可久曠明當奉命下去刑曹判書趙鼎鎭本職許遞其代今日政差出命退承史以次退出
정조 15년
行都承旨洪明浩坐左承旨李晩秀坐右承旨柳焵坐左副承旨洪仁浩坐右副承旨李敏采坐直同副承旨趙鎭宅坐直注書李海隣仕一員未差假注書趙台榮仕直事變假注書沈能迪仕
정조 15년
洪仁浩啓曰大司憲趙宗鉉掌令鄭景祚任希一執義未差持平宋煥箕在外監察茶時之意敢啓傳曰知道
정조 15년
洪仁浩啓曰文臣製述以何日爲之乎敢稟傳曰明日爲之
정조 15년
洪仁浩啓曰副司果鄭萬始今朔朔書無緣不書依定式禁推傳旨捧入之意敢啓傳曰分揀
정조 15년
傳于洪明浩曰傳香承旨馳詣文廟奉審摘奸以來
정조 15년
傳于李敏采曰右副承旨入侍
정조 15년
傳于李晩秀曰軍士房承旨入侍
정조 15년
傳于洪仁浩曰以昨冬柑製處所爲之
정조 15년
傳于洪明浩曰刑曹堂上年老人許遞前望單子入之
정조 15년
刑曹判書前望單子入之權落點
정조 15년
以都摠府守宮望筒傳于柳焵曰差祭人員竝許遞政官牌招開政差出
정조 15년
洪仁浩啓曰昨日刑曹判書望筒中工曹判書權以副司直書入莫重入啓政望有此大段錯誤事甚未安原望筒改付標以入而當該政官推考警責何如傳曰允
정조 15년
有政吏批判書洪良浩參判閔鍾顯參議曺允大右副承旨李敏采進以李敏輔爲工曹判書任希曾爲知敦寧李英胄爲敦寧判官鄭弼臣爲典籍
정조 15년
兵批判書金文淳進參判柳戇病參知李夔入直參知沈煥之病左承旨李晩秀進以洪聖淵爲都摠管南憲喆爲副摠管李健秀爲內禁將副司直李祖承
정조 15년
傳于洪仁浩曰當該承旨推考
정조 15년
傳于李敏采曰園所書員成宣文今番賞典遺漏帖加成給此後園幸時與守僕一體擧案同爲施賞事令該曹園令處下帖分付
정조 15년
傳于李晩秀曰今番園幸時植木校卒賞格京軍門遺漏依書下小名件記令該曹施賞
정조 15년
傳于李敏采曰明日出宮門路以明光門爲之
정조 15년
以副校理李義鳳修撰朴基正副修撰李貞運牌不進罷職傳旨傳于李晩秀曰只推
정조 15년
李晩秀啓曰明日動駕時訓鍊大將趙心泰當爲領軍隨駕而以東關王廟獻官受香亦在明日云何以爲之敢稟傳曰摠戎使都領隨駕
정조 15년
洪仁浩啓曰朔祭傳香時毓祥宮受香官不卽待令以致許久遲滯事未前有萬萬駭然當該受香官所當重勘而本院請推之外無他可施之罰何以爲之敢稟傳曰汰去不能檢飭之內侍府所任中官一體汰去
정조 15년
洪明浩啓曰今此京外守令邊將薦擧單子纔已奉入而其中應薦不薦人令該曹依例察推何如傳曰此亦紀綱所在除衆所共知情病外在京者皆令今日收捧其中以外任不薦極爲駭然此後諸道狀本無敢以不薦登聞
정조 15년
洪明浩啓曰今此試官望中時無職名人令該曹口傳付軍職何如傳曰允
정조 15년
李晩秀啓曰明日擧動時侍臣當爲備員除在外外未肅拜呈告人員竝待開門牌招何如傳曰允
정조 15년
李晩秀以都摠府言啓曰都摠管鄭存中今方入直而時無職名人令該曹口傳付軍職何如傳曰允
정조 15년
兵曹口傳政事行副司直鄭存中
정조 15년
李敏采以弘文館言啓曰本館下番闕直事甚未安修撰朴基正副修撰李貞運旣有只推之命竝卽牌招以爲推移入直副校理李義鳳疏批已下一體牌招察任何如傳曰允
정조 15년
李敏采以吏批言啓曰新除授敦寧府主簿韓宗鎬除拜後過限未肅拜依例改差何如傳曰允
정조 15년
柳焵以都摠府言啓曰今月入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 15년
李晩秀以御營廳言啓曰今二月初二日親臨明光門春到記儒生試取時依兵曹節目集春營入直軍五十名內除營直二名集春門直二名實四十六名該入直哨官李命源率領設布帳外排立事畢後還入直所而待標信擧行之意敢啓傳曰知道
정조 15년
李晩秀以御營廳言啓曰今二月初二日景慕宮擧動時依兵曹節目集春營入直鄕軍五十名內營直二名集春門直二名除實四十六名新營入直鄕軍一百九名內營直十四名除實九十五名各色京標下軍二十四名各其將官領赴于摠戎廳都領陣屛門把守則東營入直騎士二十五人內營直二人該番將率領仍直其餘二十三人及入直鄕軍五十六名內營直二名除實五十四名竝嚴飭定送而東營集春營入直馬步軍兵待標信擧行還宮後還入直之意敢啓傳曰知道
정조 15년
辛亥二月初一日辰時上御重熙堂右副承旨入侍時右副承旨李敏采記事官李海隣記事官洪樂游徐有聞以次進伏訖上命書傳敎曰明日當詣景慕宮展拜仍行春享大祭省牲省器路由館峴以此分付又命書傳敎曰春到記試取明日還宮後當爲之收到記則明日朝食堂帳殿設行後收捧分付成均館上曰全羅監司明日辭朝出榻敎上曰中宮殿進御人蔘一錢重粟米飮一貼煎入出榻敎命退承史以次退出
정조 15년
行都承旨洪明浩坐左承旨李晩秀坐右承旨柳焵坐左副承旨洪仁浩坐直右副承旨李敏采坐同副承旨趙鎭宅坐直注書李海隣仕一員未差注書趙台榮仕直事變假注書沈能迪仕
정조 15년
大駕詣景慕宮入齋室後內閣政院玉堂藥房口傳問安答曰知道
정조 15년
洪仁浩啓曰大司憲趙宗鉉呈辭執義未差掌令鄭景祚任希一持平申膺祜牌不進持平宋煥箕在外監察茶時之意敢啓傳曰知道
정조 15년
李晩秀啓曰司僕內乘來言捲簾取稟傳曰捲三面
정조 15년
洪仁浩啓曰訓鍊大將趙心泰御營大將李漢豐以東南關王廟獻官今方受香出去矣所授命召來請還納何以爲之敢稟傳曰仍佩往來各其營都提調摠察從事官發牌聽傳敎
정조 15년
傳于李晩秀曰左承旨右副承旨分詣受香所奉審摘奸以來
정조 15년
傳于洪仁浩曰全羅監司留待
정조 15년
李晩秀以訓鍊都監言啓曰今二月初二日景慕宮擧動時因兵曹節目金虎門軍五十名銅龍門軍五十名除出把摠李琦鉉哨官李聖濂率領挾輦侍衛金虎門軍三十五名銅龍門軍三十五名廣智營軍四十五名北營標下軍三十五名軍餉色軍十五名新營軍十五名下都監軍二十名各其將官率領出付隨駕營門屛門把守及閑曠處禁雜人次南營馬兵四十五名依例出用還宮後各還直所而竝待標信擧行之意敢啓傳曰知道
정조 15년
李晩秀以訓鍊都監言啓曰今二月初二日明光門殿座時因兵曹節目金虎門軍五十名銅龍門軍五十名除出把摠李琦鉉哨官李聖濂率領挾輦侍衛金虎門軍三十五名銅龍門軍三十五名各其將官率領設布帳外排立雜人一切嚴禁事畢後各還直所而竝待標信擧行之意敢啓傳曰知道
정조 15년
辛亥二月初二日卯時上詣景慕宮展拜入侍時行都承旨洪明浩左承旨李晩秀右承旨柳焵左副承旨洪仁浩右副承旨李敏采同副承旨趙鎭宅假注書趙台榮記注官金鳳顯記事官徐有聞一提學吳載純檢校直提學李秉模檢直閣尹行任原任直閣李晩秀檢校待敎沈象奎以次隨駕上具翼善冠衮龍袍乘輿出明光門詣光德門外降輿乘輦出弘化門詣館前路降輦步過詣宮大門外降輦乘輿入宮大門詣齋室改具冤服出東狹門詣板位行再拜禮仍詣廟內奉審還詣齋室改具遠遊冠絳紗袍詣省器位省器詣省牲位省牲還詣齋室上曰全羅監司入侍出榻敎賤臣承命出與全羅監司鄭民始偕入進伏上曰卿今遠離予庸悵然也民始曰論以私計雖極榮幸今當辭陛區區下懷不勝耿結矣上曰今日宿於何店耶民始曰將欲住宿於衿川地矣上曰善爲下往也仍命民始退出改具翼善冠衮龍袍乘輿出宮大門降輿乘輦進發詣館前路步過入弘化門降輦乘輿入光德門詣明光門乘輿陞座上曰殿講考官領府事代行司直鄭昌順爲之考官鄭昌順代判尹李致中爲之出榻敎上曰讀券官李祖承代副司直金尙集爲之對讀官韓光植代張錫胤爲之出榻敎上曰食堂今於帳前設行而日勢已晩其所擧行斯速爲之事分付明浩等承命分付少頃行食堂訖引儀唱試官以下入就位行四拜禮抄啓文臣親試試官吳載純徐浩修李秉模尹行任文臣製述儒生製述試官具允明洪良浩金相集尹行元洪義浩成種仁張錫胤殿講試官鄭昌順李致中柳戇李洪載金履正徐郁修李義鳳以次入就位行拜禮以次進伏訖命書表策題仍命揭之敎曰策題文臣製進表題抄啓文臣及儒生製進可也明浩等承命分付上曰抄啓文臣進箋後仍卽頒賞可也抄啓文臣尹光顔等進前讀奏謝箋訖受賞以退命儒生開講寄齋生韓永建等以次進講講訖晩秀曰筵體至嚴而參考官金履正無端離次起立事甚未安推考何如上曰依爲之出擧條命允明等進考試券考試訖命書傳敎曰春到記製述居首幼學沈鎜殿講居首幼學韓永建直赴殿試講之次幼學鄭時善製述之次生員申光軾直赴會試講之次幼學李元默劉弘基尹衡祿李致祜製述之次進士成海應生員李弘達各給一分講略幼學田宇一呂永徽許珨製述次上生員金鋼金鐮進士柳光鎭洪準源生員安棨各紙二卷筆三枝墨二笏賜給講粗幼學李鳳羽等各紙一卷賜給上曰入格儒生明日待令出榻敎上曰今幾日暮製述文臣科次退歸賓廳爲之可也上入明光門還內諸臣退出
정조 15년
行都承旨洪明浩坐左承旨李晩秀坐右承旨柳焵坐左副承旨洪仁浩坐右副承旨李敏采坐直同副承旨趙鎭宅坐直注書李海隣仕直一員未差假注書趙台榮仕事變假注書沈能迪仕
정조 15년
藥房提調李秉模副提調柳焵啓曰伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿氣候何如臣等不任區區伏慮敢來問安竝此仰稟答曰知道慈殿慈宮氣候一樣中宮殿則自今日煎進茶飮停止卿等不必入侍矣
정조 15년
傳于李晩秀曰閫帥守令留待
정조 15년
傳于李晩秀曰閫帥守令入侍
정조 15년
備忘記北兵使尹得逵下直長弓一張長箭一部片箭一部筒兒一箇賜給
정조 15년
傳于洪明浩曰入格儒生入侍
정조 15년
洪仁浩啓曰合辭許久闕啓事甚未安今日政新除授兩司諸臺竝待下批牌招何如傳曰允
정조 15년
以吏曹參議曺允大牌不進罷職傳旨傳于洪明浩曰只推
정조 15년
有政吏批判書洪良浩參判閔鍾顯進參議曺允大牌不進左承旨李晩秀進以申禹相爲司諫李彦祐金孝眞爲掌令姜文會爲持平申大尹爲獻納玄重祚李運行爲正言兪靖柱爲漢城判官趙光存爲敦寧主簿贈吏參鄭弘祥贈吏判例兼前刑曹判書鄭存中考
정조 15년
洪仁浩啓曰大司憲趙宗鉉牌招啓辭未下掌令李彦祐金孝眞牌不進執義未差持平宋煥箕姜文會在外監察茶時之意敢啓傳曰知道
정조 15년
李敏采以弘文館言啓曰本館下番連日闕直事甚未安副校理李義鳳修撰朴基正副修撰李貞運旣有只推之命竝卽牌招以爲推移入直之地何如傳曰允
정조 15년
洪明浩以吏曹言啓曰司僕寺僉正洪元燮呈狀內矣身素患痰癖之症今當換節之時轉益添加實無供仕之望云身病旣如是則不可强令察任今姑改差何如傳曰允
정조 15년
洪仁浩以刑曹言啓曰依下敎別監金在敎朴世蘊等着枷嚴囚之意敢啓傳曰知道
정조 15년
趙鎭宅以賑恤廳言啓曰前持平申大龜上疏批旨內鳳城君後孫收恤事觀於詩人所詠及故相故重臣筵奏可以知其事蹟況於先朝至下贈諡賜宴之命朝家旌奬之典至矣然其後裔貧窶之如此聞甚可矜令宗簿寺搜訪送于賑廳使之別般周給後草記可也事命下矣鳳城君八代孫進士李日煒自宗簿寺依傳敎搜訪以送故白米二石錢文十五兩題給之意敢啓傳曰知道
정조 15년
柳焵以左邊捕盜廳言啓曰本廳兼從事官李顯昱身病猝重勢難察任改差何如傳曰允
정조 15년
工曹判書李敏輔疏曰伏以臣自承歲首超擢之旨震悸惝怳不知所措而及奉恩言特申優老之禮繼受寵錫更侈惠養之渥米帛交輝部郞臨存光榮所被閭里驚聳顧此螻螘之微犬馬之齒何足以上煩至尊之俯軫而隆私曠典愈往愈摯至此之極哉臣以首頓地老淚橫落竊自惟聖恩如天糜粉難酬餘景垂盡報効無階一念悼歎耿結方寸只有中夜呑咽而已不自意冬官新命又下於夢寐之外臣一倍悚恧實欲趲地以入而不可得也適値動駕陪扈爲重顚倒出膺若不知恥人所嗤點其尤何如也臣本孤寒跡又疎賤分外榮名豈臣平昔之所敢期而奧自戊申秋謬蒙特達之眷節次推擢以至於今則其間歲月殆不滿三十朔矣歷數朝端未有如臣之驟躐非科目而躋正卿亦未有如臣之最濫者雖聖明曲加甄拔謂是壽域中一物紆以榮銜假之殊私而顧其班品則八座之峻也論其職任則一曹之長也臣雖不肖自知則審亦將何所藉而安於冒據也哉夫福過而災亢極而悔理數之所必然者而尙屬臣一身事臣以朝暮之人豈有所怵顧於招損忌盈之戒乎此臣之所不暇言也引年謝事卽人臣之常經而臣之叨榮已在於年至之後所以自效者及此一息之尙存强策奔走粗伸盡悴之義而已又何可以廉隅爲解筋力爲難猥自擬於士大夫進退之制乎此臣之所不敢言也只是朽材高爵不稱於勵世磨鈍之地出入班行靦然爲朝廷間一贅疣矣以臣之故而重玷名器貽羞同列則是臣不能報洪恩之萬一而反足以累淸朝之治臣雖滅死亦何以贖其罪哉臣之夙夜所大懼者亶在於此玆不避僭越之誅敢陳肝膈之懇伏乞聖慈俯諒危悃亟賜鐫改俾得以散秩優遊頌祝以卒生成之澤千萬幸甚答曰省疏具悉卿其勿辭行公
정조 15년
刑曹參判李得臣疏曰伏以民於日前伏蒙秋曹特除之命繼又召牌儼臨逖違之餘瞻覲是急固宜竭蹶趨承以伸叩謝之忱而第臣纔遞外邑未出解由揆以公法勢難行公始旣冒犯違傲今又略控文字伏乞聖慈俯賜鑑諒亟遞臣見帶之職以存公格仍治臣逋慢之罪以安私分千萬幸甚傳曰勿拘
정조 15년
辛亥二月初三日巳時上御熙政堂下直閫帥守令入格儒生同爲入侍時左副承旨洪仁浩同副承旨趙鎭宅假注書趙台榮記注官金良倜記事官徐有聞北兵使尹得逵加平郡守成彦霖幼學沈鎜韓永運生員申光軾進士成海應生員李弘達金鐮進士柳光鎭生員安棨幼學閔致福尹在厚以次進伏訖上曰閫帥守令進前奏職姓名可也得逵等以次仰奏訖敎得逵曰本閫卽邊上重地下去後各別務爲也敎彦霖曰加平有異前日凡事必須惕念擧行可也仍命宣諭訖命得逵等先退上曰儒生進前奏姓名可也鎜等以次仰奏訖敎鎜曰爾有顯族乎鎜曰與前持平沈銖爲八寸親矣上曰戶工曹郞廳持筆墨與紙皆令入來仍於殿庭頒賞事分付賤臣承命出傳儒生以次受賞訖命退儒生等以次退出命書傳敎曰政官牌招開政命退承史以次退出
정조 15년
行都承旨洪明浩坐左承旨李晩秀坐直右承旨柳焵坐左副承旨洪仁浩坐右副承旨未差同副承旨趙鎭宅坐直注書李海隣仕一員未差假注書趙台榮仕直事變假注書沈能迪仕
정조 15년
李晩秀以都摠府言啓曰今日入直內三廳武兼禁軍及軍兵等中日習射請出標信傳曰知道
정조 15년
李晩秀啓曰來初五日朝參日次矣敢稟傳曰停
정조 15년
洪仁浩啓曰大司憲趙宗鉉牌招啓辭未下掌令李彦祐金孝眞傳旨未下執義未差持平宋煥箕姜文會在外監察茶時之意敢啓傳曰知道
정조 15년
洪明浩啓曰明日抄啓文臣課講何承旨進去乎敢稟傳曰左承旨進去
정조 15년
洪明浩啓曰明日抄啓文臣親試爲之事命下矣處所以何處爲之乎敢稟傳曰便殿爲之
정조 15년
傳于李晩秀曰左承旨入侍
정조 15년
傳于李晩秀曰史官一員待令騎馬一匹立之
정조 15년
以副校理李義鳳修撰朴基正副修撰李貞運牌不進罷職傳旨傳于洪仁浩曰只推
정조 15년
以李敏采囚單子傳于洪仁浩曰以草記勘放
정조 15년
洪明浩以弘文館言啓曰本館下番連日闕直事甚未安副校理李義鳳修撰朴基正副修撰李貞運旣有只推之命竝卽牌招推移入直何如傳曰允
정조 15년
洪仁浩以禮曹言啓曰今二月初八日宗廟永寧殿景慕宮春奉審時永禧殿當爲一體擧行而本殿有頉處纔已修改依前例本殿奉審不爲擧行之意敢啓傳曰知道
정조 15년
李晩秀以兵曹言啓曰坼見平安兵使李得濟去庚戌年秋冬等褒貶啓本則淸城僉使金熙謙以戒在近家爲目乫軒洞權管扈夏雲以宜勉戢奸爲目則竝宜置中考而置諸上考殊無嚴明殿最之意當該帥臣推考警責金熙謙扈夏雲竝中考施行何如傳曰允
정조 15년
李晩秀以備邊司言啓曰本司武郞廳李翼海奔走勤仕已滿十五朔依例陞敍或守令除授事捧承傳施行何如傳曰允
정조 15년
李晩秀以義禁府言啓曰時囚罪人李敏采以公罪草記勘放事命下矣李敏采傳旨內苟欲自首何待呈課乎莫重享禮傳香與將事時服色各異是豈成說乎推考罪取考律文則大明律不應爲條有曰凡不應得爲而爲之事理重者杖八十矣李敏采杖八十以公罪收贖放送何如傳曰允如有功議各減一等
정조 15년
左副承旨李敬采疏曰伏以臣今初一日以穆陵獻官進去而昏謬生疎陵所傳香乃以黑團領擧行而至於祭班將事之時始乃改着淺淡服矣卽聞伊時監察以此呈課云其意亶出於擧職而臣之失措無容自解玆敢短章自列徑出禁扃伏乞亟降威罰以安私分不勝幸甚省疏具悉苟欲自首何待呈課乎莫重享禮傳香與將事之時服色各異是豈成說乎爾則先遞差下義禁府推考監察事可謂擧職年前嶺人權熻之修擧職務伊後未盡收用湖南人林懋遠之近來連爲呈課極爲可尙守令待窠差送以勵京人彌縫之習事分付銓曹
정조 15년
辛亥二月初四日辰時上御重熙堂左承旨入侍時行左承旨李祖承記事官李海隣記事官洪樂游徐有聞以次進伏訖上命書傳敎曰抄啓文臣親試明日爲之仍命讀公事書判付訖命退承史以次退出
정조 15년
辛亥二月初四日未時上御重熙堂左副承旨入侍時左副承旨洪仁浩假注書趙台榮記注官金鳳顯記事官徐有聞以次進伏訖上命書右副承旨李敏采疏批訖上曰李敏采於本事如欲自首何待呈課今乃云云乎命退承史以次退出
정조 15년
行都承旨洪明浩坐行左承旨李祖承未肅拜右承旨李晩秀坐左副承旨柳焵坐直右副承旨洪仁浩坐直同副承旨趙鎭宅坐注書李海隣仕一員未差假注書趙台榮仕直事變假注書未差
정조 15년
李晩秀啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 15년
洪仁浩啓曰大司憲趙宗鉉牌招啓辭未下執義掌令二員未差持平宋煥箕姜文會在外監察茶時之意敢啓傳曰知道
정조 15년
洪明浩啓曰卽見濟州牧使李鴻運守令邊將薦擧單子則居住邑名及長銜不當書而書之有違格例事甚未安原單子所當還下送而係是越海之地雖不得不捧入而該牧使推考警責何如傳曰允
정조 15년
李晩秀啓曰事變假注書沈能迪身病猝重勢難察任今姑改差何如傳曰允
정조 15년
傳于洪仁浩曰同副承旨入侍
정조 15년
傳于李晩秀曰課講入侍
정조 15년
李晩秀以兵曹言啓曰新除授忠淸水使吳載重戶奴呈狀內矣上典老母素抱貞疾長在床褥又自日昨重添毒感食飮全廢轉側須人時月之內萬無差復之望人子情理無以離側赴任云情理旣如此則不可强令赴任改差何如傳曰允開政差出可也
정조 15년
趙鎭宅以弘文館言啓曰本館下番連日闕直事甚未安今日政新除授玉堂竝待下批仍卽牌招以爲推移入直之地何如傳曰允
정조 15년
洪仁浩啓曰合辭許久闕啓事甚未安今日政新除授兩司諸臺待下批竝卽牌招正言玄重祚一體牌招何如傳曰允